Diari Oficial de la Generalitat Valenciana


Sumari del DOGV 5205, del 23-02-2006 (2006/1510)

Notificació a Luis García García i altra de la sentència dictada en les actuacions de juí verbal per desnonament 549/2004.
--------------------------------------------------------------------------------------------------------------------------

### Dades del document

Número de DOGV
:   5205

Data del DOGV
:   23-02-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/1510


Organisme emissor
:   Jutjat de Primera Instància Número 3 de Massamagrell

Tipus de document
:   Edicte

Notificació a Luis García García i altra de la sentència dictada en les actuacions de juí verbal per desnonament 549/2004. [2006/Q1510]  
Procediment: assumpte civil 549/2004  
Juí: juí verbal (desnonament per falta de pagament) 549/2004  
Part demandant: Rosa María Fenollosa Chulvi  
Part demandada: Luis García García i Paula Vanesa Prieto Calvo  
En el juí a què es fa referència s'ha dictat sentència, de la qual la part que interessa diu:  
«Sentència  
Massamagrell, 13 de gener de 2006  
Milagros León Vellosillo, jutgessa del Jutjat de Primera Instància i Instrucció número 3 de Massamagrell, ha vist les presents actuacions de juí verbal de desnonament número 549/2004, promogudes pel procurador Ramón Cuchillo García, en nom i representació de Rosa María Fenollosa Chulvi, i assistida de la lletrada María Carmen Romero Cordero, contra Luis García Garcia i Paula Vanesa Prieto Calvo, en rebel·lia en estes actuacions.  
Decisió  
Que amb l'estimació íntegra de la demanda interposada pel procurador Ramón Cuchillo García, en nom i representació de Rosa María Fenollosa Chulvi, contra Luis García García i Paula Vanesa Prieto Calvo, declare resolt el contracte d'arrendament subscrit entre ambdues parts en relació amb l'immoble situat al carrer de Juan Ramón Jiménez, número 11, porta 1, de Massamagrell, per falta de pagament de les rendes i quantitats assimilades que s'hi indiquen, i condemne els demandats, Luis García García i Paula Vanesa Prieto Calvo, i declare resolt el contracte d'arrendament i a ajustar-se a l'anterior declaració i a deixar, dins del termini legal, vàcua, lliure i expedita i a disposició de la part actora l'immoble ressenyat; així mateix, amb l'estimació de l'acció de reclamació de rendes formulada conjuntament amb aquella, condemne Luis García García i Paula Vanesa Prieto Calvo a pagar a l'actor la quantitat de 4.853,17 euros, i també les rendes que vencen fins al complet llançament de l'immoble, interessos legals d'acord amb l'article 576 de la Llei d'Enjudiciament Civil, amb expressa imposició a la part demandada de les costes processals.  
Notifiqueu la present resolució fent saber a les parts que esta no és ferma, ja que és susceptible de ser recorreguda en apel·lació. Este recurs, de què serà sabedora l'Audiència Provincial, s'haurà de preparar davant este jutjat dins del termini dels cinc dies següents al de la notificació de la present resolució, i l'escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil. Així mateix, feu saber que, de conformitat amb l'article 449.1 de la Llei d'Enjudiciament Civil, no se'ls admetrà als demandats el recurs d'apel·lació, extraordinari per infracció processal o cassació, si en preparar-lo no manifesten, i ho acrediten per escrit, tindre pagades les rendes vençudes i les que d'acord amb el contracte hagen de pagar de bestreta».  
Atés el desconeixement de l'actual domicili o residència de la part demandada, mitjançant la provisió de 26 de gener de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència.  
Massamagrell, 26 de gener de 2006.. La secretària judicial: María Carmen Rausell Rausell.